Mohammad al-Agha

Profesor Dr. Mohammad al-Agha () ialah seorang ahli akademik dan politik Palestin. Beliau pernah berkhidmat sebagai Menteri Pertanian di bawah pemerintahan Hamas di Palestin.

 Latar belakang 
Beliau dilahirkan pada 1959 di Khan Yunis di Genting Gaza, Palestin. Beliau melanjutkan pengajian sarjana sains di Universiti Jordan sehingga 1986. Kemudian beliau melanjutkan pengajian kedoktoran sains di Universiti Manchester, United Kingdom sehingga 1995.

Beliau bekerja di Universiti Islam Gaza sebagai penolong profesor pada 1995. Beliau dilantik sebagai profesor madya di universiti sama pada 2000 dan menjadi profesor dalam sains sekitaran pada 2005.

 Pelantikan sebagai menteri 
Beliau dilantik sebagai Menteri Pertanian Palestin pada Mac 2006 di bawah kabinet pertama dan kabinet kedua Ismail Haniyeh mewakili pertubuhan Hamas sehingga dibubarkan oleh Presiden Mahmud Abbas pada Jun 2007.

Walau bagaimanapun, Mohammad dikekalkan jawatan dalam pemerintahan Hamas di Gaza sebagai Menteri Pertanian pada 2007 hingga 2012.

 Rujukan 

Kategori:Menteri kerajaan Pihak Berkuasa Palestin
Kategori:Anggota Hamas
Kategori:Alumni Universiti Manchester
Kategori:Alumni Universiti Jordan